87. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 13700 της 18/25 Απρ. 1978 (ΦΕΚ  Β΄ 401) Περί τροποποιήσεως και συμπληρώσεως της υπ’ αριθ. ΣΤ-29900/1977 Κανονιστικής αποφάσεως Έχοντας υπόψη: 1.Το άρθρο 84 του Κ.Ο.Κ., που κυρώθηκε με το Νόμο 614/77. 2.Την ΣΤ 29.900/1977 (ΦΕΚ 1318/Β/77) Κανονιστική απόφασή μας περί της διαδικασίας εκδόσεως των εγκρίσεων για την κυκλοφορία στην Ελλάδα αυτοκινήτων οχημάτων, με τη  οποία ορίζεται ότι: α)Για κανένα όχημα που κυκλοφορεί το πρώτο στην Ελλάδα ως καινούργιο δεν θα χορηγείται άδεια κυκλοφορίας, αν δεν έχει προηγουμένως εκδοθεί η σχετική έγκριση του τύπου αυτού από τη Γεν. Δ/νση Μεταφορών του Υπουργείου Συγκοινωνιών και β)Η ανωτέρω έγκριση προκειμένου περί εισαγομένων μηχανοκινήτων οχημάτων και των υπ’ αυτών ρυμολκουμένων και των μοτοποδηλάτων, χορηγείται μόνον εφόσον υποβληθεί στην ανωτέρω Υπηρεσία αντίγραφο της εγκρίσεως κυκλοφορίας του οχήματος που εκδόθηκε από την αρμόδια Κρατική Αρχή της χώρας στην οποία κατασκευάστηκε το όχημα ή της εγκρίσεως που εκδόθηκε από Κράτος μέλος της Ε.Ο.Κ. 3.Το γεγονός ότι όπως διαπιστώθηκε ορισμένες χώρες δεν χορηγούν έγκριση κυκλοφορίας σε αυτοκίντητα, που κατασκευάζονται σ’ αυτές και προορίζονται για εξαγωγή και ότι για πολλούς τύπους οχημάτων, που εισάγονται στην Ελλάδα και κατασκευάζονται σε χώρες μη μέλη της ΕΟΚ δεν έχουν εκδοθεί εγκρίσεις σύμφωνα με τις απαιτήσεις της 70/156 κατευθυντηρίου οδηγίας του Συμβουλίου των Ευρωπαϊκών κοινοτήτων και συνεπώς δεν είναι δυνατή η χορήγηση των ζητουμένων εγκρίσεων. 4.Το γεγονός ότι όπως αναφέρθηκε στην αρμόδια Τεχνική Δ/νση από Έλληνες κατασκευαστές ρυμολκουμένων ή ημιρυμουλκουμένων οχημάτων, αυτοί έχουν αρχίσει την κατασκευή τέτοιων οχημάτων σε χρόνο προγενέστερο της ισχύος της ΣΤ 29.900/77 κανονιστικής αποφάσεως, βάσει μελετών που συντάχθηκαν από μηχανικούς, με προδιαγραφές διάφορες από εκείνες που καθορίζονται με την ανωτέρω κανονιστική απόφαση και ότι πολλοί από αυτούς στερούνται την προβλεπομένη από την ανωτέρω κανονιστική απόφαση άδεια σκοπιμότητος του Υπουργείου Βιομηχανίας, αποφασίζουμε: 1.Αναστέλλουμε την εφαρμογή των διατάξεων της ΣΤ 29900/77 κανονιστικής αποφάσεως, που αφορούν την υποβολή αντιγράφου της εγκρίσεως κυκλοφορίας του οχήματος που εκδόθηκε από την αρμόδια κρατική αρχή της χώρας, στην οποία κατασκευάστηκε το όχημα, ή της από Κράτος μέλος της ΕΟΚ εκδοθείσης εγκρίσεως προσωρινώς και μέχρι την ένταξη της χώρας στην κοινή αγορά. 2.Αναστέλλουμε την εφαρμογή των διατάξεων της ΣΤ 29900/77 κανονιστικής αποφάσεως, που αφορούν τα απαιτούμενα στοιχεία και διαδικασίες για την έγκριση κατασκευής Ρυμουλκουμένων ή ημιρυμουλκουμένων οχημάτων (Κεφαλαίων Δ΄)μέχρι της 31 Δεκεμβρίου 1978. Κατά το χρονικό τούτο διάστημα οι Έλληνες κατασκευαστές τέτοιων οχημάτων θα υποβάλουν τις μελέτες κατασκευής εις την Κεντρικήν Υπηρεσία Δ/νση Τεχνική ή στις περιφερειακές Υπηρεσίες κατά την διαδικασίαν που ορίζεται από τη ΣΤ 20210/73 Κανονιστική απόφαση (Κεφ. Α’ παρ. 3 υποπαραγρ. α΄) «3.Για τον καθορισμό τεχνικών στοιχείων μεταχειρισμένων οχημάτων ισχύουν τα εξής: α)Για μεταχειρισμένα αυτοκίνητα, μοτοσυκλέτες, ημιρυμουλκούμενα και ρυμουλκούμενα οχήματα, εφ’ όσον δεν υπάρχει έγκριση του τύπου αυτών τα τεχνικά στοιχεία τους θα καθορίζονται από τις περιφερειακές Υπηρεσίες Συγκοινωνιών βάσει εντύπου καταλόγου του Εργοστασίου κατασκευής των οχημάτων τούτων ή της ξένης άδειας κυκλοφορίας τους. (Αντί για τη σελ. 262,9581(α) Σελ. 262,9581(β) Τεύχος 1158-Σελ. 79 Κώδικας Οδικής Κυκλοφορίας 21.Ε.ι.86-87 β)Στις περιπτώσεις που η ξένη άδεια κυκλοφορίας έχει περιορισμένα μέγιστα βάρη (συνολικό και αξόνων) λόγω αντίστοιχων περιορισμών της εθνικής νομοθεσίας της χώρας κυκλοφορίας του οχήματος, είναι δυνατό να καθορίζονται τα μέγιστα αυτά βάρη με βάση βεβαίωση του εργοστασίου κατασκευής του οχήματος (θεωρημένη από την οικεία Ελληνική Προξενική αρχή ή κατά τη συμφωνία της Χάγης) στην οποία θα βεβαιώνονται: α.α)Ο τύπος και ο αριθμός πλαισίου του συγκεκριμένου οχήματος. β.β)Ότι για το συγκεκριμένο τύπο οχήματος έχει εκδοθεί prospectus με μειωμένα φορτία λόγω αντίστοιχων περιορισμών της εθνικής νομοθεσίας της χώρας κατασκευής του. γ.γ)Ότι τα πραγματικά κατασκευαστικά φορτία που έχει το όχημα, χωρίς καμιά ιδιαίτερη μετατροπή (πλην ενδεχομένως των ελαστικών, που  θα     πρέπει     να    αναφέρονται    επακριβώς)    ειναι τα εξής: -Μέγιστο μικτό βάρος οχήματος. -Μέγιστο βάρος οπισθίου άξονα ή οποσθίων αξόνων. -Μέγιστο βάρος εμπροσθίου άξονα. γ)Στις περιπτώσεις μεταχειρισμένων ρυμουλκουμένων ή ημιρυμουλκουμένων οχημάτων που στερούνται τα ανωτέρω στοιχεία ή έχουν υποστεί μετατροπές (προσθήκη άξονα, μεταβολή της απόστασης αξόνων ή μεταβολή του συνολικού μήκους κ.λπ.) τέτοιες που θα μεταβάλουν ουσιωδώς τα στοιχεία και την ικανότητα φόρτισης του φορέα τα στοιχεία αυτά θα λαμβάνονται από τεχνική μελέτη αντοχής του φορέα η οποία θα έχει συνταχθεί σύμφωνα με τις προδιαγραφές του κεφ. Δ΄ της ΣΤ 29900/77 κανονιστικής απόφασης (ΦΕΚ 1318/Β΄)». «δ)Για τις περιπτώσεις μεταχειρισμένων φορτηγών αυτοκινήτων των οποίων η εκδοθείσα έγκριση τύπου επιτρέπει τη κυκλοφορία τους με συγκεκριμένο μέγιστο βάρος, ενώ από το εργοστάσιο κατασκευής των παράγονται και με μικρότερα μικτά βάρη, τούτου αποδεικνυομένου με επικυρωμένη επιστολή ή έντυπο κατάλογο του εργοστασίου κατασκευής ή την ξένη άδεια κυκλοφορίας, είναι δυνατή η ταξινόμησή τους και με τα προβλεπόμενα μειωμένα μέγιστα βάρη». Η υποπαρ. δ΄ προστέθηκε από την 11806/910/20 Μαρτ. – 7 Απρ. 1992 (ΦΕΚ Β΄ 237) απόφ. Υπ. Μεταφ. και Επικοινωνιών. Η παρ. 3 αντικαταστάθηκε ως άνω από την 6792/338/17 Φεβρ. – 7 Μαρτ. 1988 (ΦΕΚ Β΄ 131) απ. Υπ. Μεταφ. και Επικοινωνιών. Σελ. 262,9582(β) Τεύχος 1158-Σελ. 80 21.Ε.ι.87 Κώδικας Οδικής Κυκλοφορίας